17. ΠΡΑΞΙΣ ΥΠΟΥΡΓ. ΣΥΜΒΟΥΛΙΟΥ υπ’ αριθ. 238 της 23/31 Δεκ. 1980 (ΦΕΚ Α΄ 310) Περί συντμήσεως των περί αζητήτων εμπορευμάτων προθεσμιών του Τελωνειακού Κώδικα, για τα εμπορεύματα που εναποτίθενται στις δημόσιες ή ιδιωτικές προσωρινές Τελωνειακές αποθήκες ή χώρους. Έχοντας υπόψη: α)Τις διατάξεις της παρ. 6 του άρθρ. 39 του Νόμ. 1165/1918 «περί Τελωνειακού Κώδικος», όπως αυτές ισχύουν σήμερα μετά την αναρίθμηση τους με την παρ. 2 του άρθρ. 3 του Νόμ. 332/76. β)Την από 30 Ιουλ. 1968 Οδηγία του Συμβουλίου των Ευρωπαϊκών Κοινοτήτων (68/312/ΕΟΚ), η οποία αφορά στην εναρμόνιση των νομοθετικών, κανονιστικών και διοικητικών διατάξεων των σχετικών προς: ι.Την προσκόμιση στο Τελωνείο των εμπρορευμάτων που αφικνούνται στο τελωνειακό έδαφος της Κοινότητας, και  ιι.Την προσωρινή εναπόθεση των εμπορευμάτων αυτών. γ)Την ανάγκη εναρμονίσεως των διατάξεων του Τελωνειακού Κώδικα, προς τα ισχύοντα στην Ευρωπαϊκή Κοινότητα, στον τομέα του χρόνου παραμονής των εμπορευμάτων στις προσωρινές τελωνειακές αποθήκες ή χώρους για την αντιμετώπιση και του προβλήματος της έγκαιρης επαληθεύσεως των αφικνουμένων εμπορευμάτων υπό το καθεστώς της Κοινοτικής Διαμετακομίσεως. δ)Τη συμφόρηση που υπάρχει στους αποθηκευτικούς χώρους των Τελωνείων της Χώρας, σε συνδυασμό με την ανεπάρκεια ή και έλλειψη σε πολλά Τελωνεία κατάλληλων αποθηκευτικών χώρων, συνέπεια: ι.της τεράστιας αυξήσεως, κατά τα τελευταία χρόνια, του όγκου των εμπορευμάτων που εισάγονται από το εξωτερικό ή και που εξάγονται για το εξωτερικό., ιι.της βραδείας αποκομιδής, από τους ενδιαφερομένους, των αποτιθεμένων εμπορευμάτων στους ανωτέρω χώρους. ε)Την ανάγκη της ταχείας απελευθερώσεως των χώρων αυτών, για την υποδοχή νέων αφικνουμένων ή εξαγομένων εμπορευμάτων και τον απρόσκοπτο εφοδιασμό της αγοράς. στ)Το αριθ. Τ. 3681/378/12.12.1980 έγγραφο Υφυπουργού Οικονομικών Παναγιώτη Μποκόβου. ζ)Την επί του αυτού ως άνω θέματος προφορική εισήγηση του Υπουργού Οικονομικών, συμφωνούντος προς το περιεχόμενο του ανωτέρω εγγράφου και προτείνοντος την έκδοση της ζητουμένης πράξεως, αποφασίζει: 1.Συντέμνει την προβλεπόμενη προθεσμία, περί κηρύξεως των εμπορευμάτων ως αζητήτων της παρ. 1 του άρθρ. 39 του Νόμ. 1165/1918 «περί Τελωνειακού Κώδικος», για όλα τα εμπορεύματα γενικά και για όλα τα Τελωνεία της Χώρας, σε 15 ημέρες. 2.Συντέμνει την προβλεπόμενη προθεσμία του άρθρ. 40 του Νόμ. 1165/1918 «περί Τελωνειακού Κώδικος», σε 10 ημέρες. 3.Συντέμνει τις προβλεπόμενες προθεσμίες από τις παρ. 4 των άρθρ. 44 και 63 του ανωτέρω νόμ. 1165/1918, ως κατωτέρω: α.Την προθεσμία των έξ μηνών σε δύο μήνες, β.Την προθεσμία του ενός μηνός για τη διενέργεια των δημοπρασιών σε 10 ημέρες. 4.Η προθεσμία εναποθέσεως των εμπορευμάτων στις προσωρινές τελωνειακές αποθήκες ή χώρους, περί της οποίας η παρ. 1 τη παρούσης, δύναται, με αίτηση του ενδιαφερομένου, να παρατείνεται από τις αρμόδιες Τελωνειακές Αρχές στις περιπτώσεις που απαιτεί τούτο ο ακριβής προσδιορισμός της συνθέσεως ή του είδους των εμπορευμάτων. Η προτεινόμενη προθεσμία δεν δύναται να είναι μεγαλύτερη του απαιτουμένου για την επίτευξη της πράξεως αυτής σκοπού. 5.Η παρούσα έχει εφαρμογή επί των από της ημερομηνίας ισχύος αυτής συμπεριλαμβανομένης και μεταγενέστερα εναποτιθεμένων εμπορευμάτων στις προσωρινές τελωνειακές εν γένει αποθήκες και χώρους. 6.Η παρούσα, η ισχύς της οποίας αρχίζει από 1ης Ιαν. 1981, να δημοσιευθεί στην Εφημερίδα της Κυβερνήσεως. (Μετά τη σελ. 278,06(β) Σελ. 278,07 Τεύχος Ζ21-Σελ. 33 144 Αζήτητα 30.Β.κ.17 145 Αζήτητα 30.Β.κ.17 30.Β.κ.17 Αζήτητα 